Ionsaí buamála ar Aerfort Chabúl (2021)

mion|clé|27 Lúnasamion|clé|15 Lúnasa agus slua ollmhór ar bord McDonnell Douglas/Boeing C-17 Globemaster 
clé|mion|An tUachtarán Biden ar an 26 Lunasa 2021 

 Cúlra 
Rinne IS scrios ar fud na tíre roimh Lúnasa 2021, Mar shampla, i mBealtaine 2021, maraíodh 68 duine ar a laghad  in ionsaí buamála de chuid IS ar scoil do chailíní i gCabúl. Ionsaí seicteach a bhí i gceist.

Bhí tíortha an Iarthair ag féachaint leis na mílte daoine a thabhairt amach as an Afganastáin ag an am - idir a gcuid saoránach féin agus dúchasaigh - tar éis don Talaban teacht i réim.  Ach bhí brú ar na Meiriceánaigh fanacht i gCabúl go ceann tamaill eile.

Bhí na mílte duine san aerfort agus lasmuigh agus iad ar fad ag iarraidh na cosa a thabhairt leo as an tír. Ó ghlac an Talaban smacht ar an tír an 15 Lúnasa go dtí 30 Lúnasa 2021, bhí nach mór 120,000 Afganastánach agus eachtrannach tar éis teitheadh ón Afganastáin ar eitiltí a d’eagraigh Stáit Aontaithe Mheiriceá  (theith 3.1 milliún in 2021-2022).

Bhí cúrsaí ina gcíor thuathail san aerfort de bharr na sluaite a bhí cruinnithe ansin. Bhí na mílte saighdiúir Meiriceánach ag iarraidh teorainn shábháilte a choinneáil thart ar an aerfort d’eitleáin an aslonnaithe. Maraíodh roinnt daoine sa bplódú ag an aerfort fiú, roimh an 26ú Lúnasa.

 Imeachtaí 
Ar an 25 Lúnasa 2021, thug rialtas SAM rabhadh, go raibh ionsaí sceimhlitheoireachta á bheartú ag Daesh (antoiscigh Ioslamacha). Cuireadh comhairle ar dhaoine a bhí sáinnithe san Afganastáin gan aghaidh a thabhairt ar an aerfort in Kabul  de bharr cúrsaí slándála ag dul in olcas.

Tharla an t-ionsaí buamála ar 26 Lúnasa ag Geata Abbey, an tslí isteach go dtí an t-aerfort.

Bhí 13 a bhí ar dualgas do Stáit Aontaithe Mheiriceá ina measc siúd a maraíodh. Chuir an buamálaí é féin den saol. 

Thug An Stát Ioslamach le fios go raibh sé mar sprioc ag na buamadóirí féinmharaithe aistritheoirí agus daoine eile a d'oibrigh i gcomhpháirt leis na Meiriceánaigh a mharú sna hionsaithe.

Tháinig An tUachtarán Biden ar an mbosca ar an 26 Lunasa 2021 chun a chuid gníomhartha a chosaint. 

 Ionsaí de chuid na Stát Aontaithe ar mhisean daonnúil 
Ar an 29 Lúnasa, d'ionsaigh drón de chuid na Stát Aontaithe misean daonnúil de chuid Nutrition and Education International i gCabúl. Maraíodh deichniúr, seachtar páistí ina measc.  Cheap na fórsaí Meiricéanacha go raibh ISIS-K i bhfolach san áit, ach ní raibh.

Rinneadh iarracht an eachtra a cheilt.  Ach tháinig an fhírinne amach trí seachtain níos déanaí, agus foilsíodh físeán den ionsaí.

 Féach freisin 

 Ionsaí buamála de chuid IS ar scoil i gCabúl, Bealtaine 2021
 Ionsaí de chuid na Stát Aontaithe ar mhisean daonnúil san Afganastáin, 2021
 Cogadh san Afganastáin (2001 - 2021)

 Tagairtí 

Catagóir:Stair na hAfganastáine
Catagóir:Eachtraí sceimhlitheoireachta Ioslamacha
Catagóir:2021
Catagóir:Stát Ioslamach